IMF,WB ແລະ WTO ຮຽກຮ້ອງໂລກຊຸກຍູ້ການຄ້າເປີດ
(vovworld) - ບັນດາລະບອບການເງິນທົ່ວໂລກ ໄດ້ອອກສຽງກະຕຸກຊຸກຍູ້ບັນດາພື້ນຖານເສດຖະກິດໃນໂລກຜັນຂະຫຍາຍມາດຕະການຕ່າງໆເພື່ອແນໃສ່ຊຸກຍູ້ພື້ນຖານການຄ້າເປີດ. ໃນບົດລາຍງານຮ່ວມປະກາດເມື່ອວັນທີ 10/4, ກອງທຶນເງິນຕາສາກົນ (IMF), ທະນາຄານໂລກ (WB) ແລະ ອົງການການຄ້າໂລກ (WTO) ໃຫ້ຂໍ້ສັງເກດບົດບາດຂອງການຄ້າໃນພື້ນຖານເສດຖະກິດທົ່ວໂລກ ແມ່ນພວມຢູ່ໃນໄລຍະສຳຄັນ.
ບົດລາຍງານກະຕຸກຊຸກຍູ້ບັນດາພື້ນຖານເສດຖະກິດປັບປຸງເຄືອຂ່າຍຮັບປະກັນຊີວິດສັງຄົມ ແລະ ບັນດານະໂຍບາຍສຳລັບຕະຫຼາດແຮງງານຄື ສະໜອງ, ໜູນຊ່ວຍການຊອກຫາວຽກເຮັດງານທຳ ແລະ ບັນດາໂຄງການບຳລຸງສ້າງ. IMF, WB ແລະ WTO ກໍ່ຮຽກຮ້ອງຊຸກຍູ້ການເຊື່ອມໂຍງການຄ້າດ້ວຍວິທີຫລຸດຜ່ອນບັນດາຂໍ້ກຳນົດກ່ຽວກັບການສະກັດກັ້ນສຳລັບການຄ້າກະສິກຳ, ການປະຕິຮູບການບໍລິການ ແລະ ການຄ້າດີຈີຕອນ, ຍົກລະດັບບັນດາຂໍ້ຕົກລົງການຄ້າ 2 ຝ່າຍ ແລະ ພາກພື້ນ, ກໍ່ຄືຫລຸດຜ່ອນບັນດາຄ່າໃຊ້ຈ່າຍດັດປັບການຄ້າ.